Diari Oficial de la Generalitat Valenciana


Sumari del DOGV 8651, del 08-10-2019 (2019/9546)

DECRET 204/2019, de 7 d'octubre, del Consell, de modificació del Decret 196/2019, de 20 de setembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8651

Data del DOGV
:   08-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9546


Data del document
:   07-10-2019

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

DECRET 204/2019, de 7 d'octubre, del Consell, de modificació del Decret 196/2019, de 20 de setembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019. [2019/9546]  
El Decret 196/2019, de 20 de setembre, del Consell va aprovar les bases reguladores i el procediment de concessió directa d'ajudes urgents a persones físiques afectades pels danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019.  
L'article 1 estableix que l'objecte del decret és la concessió directa d'ajudes a les persones físiques l'habitatge de les quals es troba en alguna de les zones dels municipis que es van indicar en l'annex I, que determina així l'àmbit territorial aplicable.  
Atés que hi han municipis afectats pel temporal que no figuraven en l'annex, cal incorporar-los mitjançant la modificació del decret i obrir un nou termini perquè les persones ara incloses en el seu àmbit d'aplicació puguen sol·licitar les ajudes.  
Per tot això, i en virtut del que disposa l'article 28.c de la Llei 5/1983, de 30 de desembre, del Consell, a proposta conjunta del president de la Generalitat i de la consellera de Justícia, Interior i Administració Pública, prèvia deliberació del Consell, en la reunió de 7 d'octubre de 2019,  
  
  
DECRETE  
  
Article únic  
Modificació de l'annex I del Decret 196/2019, de 20 de setembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019.  
Es modifica l'annex I del Decret 196/2019, de 20 de setembre, del Consell, mitjançant la incorporació dels municipis següents:  
  
Província d'Alacant  
  
Comarca del Comtat  
Alcocer de Planes  
Alfafara  
Agres  
Almudaina  
Beniarrés  
Benillup  
Gaianes  
Orxa, l-  
Planes  
  
Província de València  
  
Comarca de la Costera  
Canals  
Vallada  
  
Comarca de la Vall d'Albaida  
Bèlgida  
Benissoda  
Carrícola  
El Palomar  
Sempere  
DISPOSICIÓ ADDICIONAL  
  
Única. Termini  
El termini de quinze dies previst en l'article 6.1 del Decret 196/2019, de 20 de setembre, del Consell, comptarà, per a les noves persones beneficiàries incorporades en aquest decret, des de l'endemà de la publicació en el Diari Oficial de la Generalitat Valenciana.  
  
  
  
DISPOSICIÓ FINAL  
  
Única. Efectes  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
  
Contra aquest decret, que posa fi a la via administrativa, es podrà interposar un recurs potestatiu de reposició davant de l'òrgan que ha dictat l'acte, en el termini d'un mes des de la publicació d'aquest decret en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana. Tot això, de conformitat amb el que es disposa en els articles 10, 44 i 46 de l'esmentada Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
València, 7 d'octubre de 2019  
  
El president de la Generalitat,  
XIMO PUIG I FERRER  
La consellera de Justícia,   
Interior i Administració Pública,  
GABRIELA BRAVO SANESTANISLAO